Свята-Успенская царква (Любанічы)

Свята-Успенская царква — праваслаўны храм у в. Любанічы Карэліцкага раёна Гродзенскай вобласці.

 Гісторыя 
На заходняй ускраіне вёскі. Пабудавана ў 1914 г. з дрэва на месцы храма, адзначанага ў 1838 г.

 Архітэктура 
Помнік народнага дойлідства. Прамавугольны зруб накрыты пакатым чатырохсхільным дахам, завершаным цыбулепадобным купалам на чацверыковым барабане. Нізкая пяцігранная апсіда пад асобным вальмавым дахам. Уваход вырашаны двухслуповым ганкам з трохвугольным франтонам двухсхільнага пакрыцця. Плоскасныя вертыкальна ашаляваныя фасады прарэзаны арачнымі аконнымі праёмамі.

 Інтэр’ер 
Малітоўная зала 6 слупамі падзелена на 3 нефы.

 Літаратура 
 Праваслаўныя храмы Беларусі: энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4.

 Спасылкі 






Катэгорыя:Храмы паводле алфавіта
Катэгорыя:Праваслаўныя храмы Карэліцкага раёна
Катэгорыя:Любанічы (Карэліцкі раён)
Катэгорыя:З’явіліся ў 1914 годзе
Катэгорыя:1914 год у Беларусі
Катэгорыя:Храмы Навагрудскай епархіі